# Príloha č. 1 – Opis predmetu zákazky

Predmetom **výzvy č. 14** v rámci zriadeného DNS „Ochranné, zdravotnícke pomôcky a hygienické potreby“ je kúpa a dodanie **ochranných oblekov (kombinéz) s kapucňou na jednorazové použitie v celkovom množstve 10.000 ks**. Tento odev poskytuje ochranu CE kategórie III., typ 5/6, ochranu voči biologickým rizikám. Zvýšená ochrana proti veľmi jemným časticiam a postriekaním nebezpečnými kvapalnými chemikáliami. Odev nezaťažujúci tepelne organizmus, ale zabezpečujúci dýchanie pokožky a prenos vlhkosti smerom do vonkajšieho prostredia. Odev má uzatváranie na zips s prilepiteľnou záklopkou pre zvýšenú ochranu. Kapucňa ukončená okolo tváre s elastickým lemom alebo všitou gumičku. Ukončenie rukávov a dolnej časti nohavíc elastickým lemom alebo všitou gumičkou.

**Označenie na odeve:**piktogramové, spĺňajúce požiadavky kvality, certifikácie a ošetrovania

**Materiál:** netkaná antistatická tkanina

**Minimálna životnosť výrobku:** 36 mesiacov

**Výrobok v zhode s:**  EN 14126:2003 alebo ekvivalentnou normou

**Požiadavky na predloženie:**

* Technický (produktový) list výrobku
* EÚ vyhlásenie o zhode
* Návod na používanie a údržbu v slovenskom jazyku .

**Požadované veľkosti:** 8 000ks veľkosť 2XL a 2 000ks veľkosť 3XL zodpovedajúcim veľkostným mieram 2XL a 3XL z veľkostnej tabuľky:



**Lehota dodania:** najneskôr do 5 pracovných dní od účinnosti kúpnej zmluvy

**Osobitné požiadavky na plnenie:**

• Dodanie v mieste sídla verejného obstarávateľa v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred.

• Verejný obstarávateľ požaduje dodanie nových, nepoužívaných ochranných oblekov s kapucňou v originálnom neporušenom balení.

• Úspešný uchádzač je povinný dodať celý predmet zákazky naraz.

• Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).

• Verejný obstarávateľ má právo do 14 dní od prevzatia tovaru vrátiť nepoškodený tovar v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.